**ספריות צללים** הן מסדי נתונים מקוונים של חומרי קריאה מונגשים, שבדך כלל אינם נגישים אחרת לציבור, או שתהליך השגתם מורכב, חלק מהחומרים עשויים להיות לא זמינים מכיוון שהם מאחורי חומת תשלום, או תחת ניהול זכויות דיגיטלי וחלקם בשל חסמים אחרים כמו מחסור בסריקות איכותיות או התנגדות הבעלים המקוריים. לרוב, ספריית צללים תכלול חומרי קריאה, כמאמרים, מגזינים או ספרים אלקטרונים, אך יתכן שיכללו בה גם סוגים נוספים של חומרים דיגיטליים, כסדרות טלוויזיה, מוזיקה, סרטים או תכנה.

דוגמאות לספריות צללים הן Sci-Hub, ספריית ג'נסיס, Z-Library, והארכיון של אנה, חלק מהספריות מכילות ספרות פופולרית וספרות מדעית, כמו הארכיון של אנה וZ-Library, וחלקן מתמחות באחד מהתחומים כמו אתר Sci-Hub, המיועד למאמרים אקדמיים .

מניעים
------

מפעילי הספריות, מאמינים שמידע רוצה להיות חופשי, והם מזוהים לרוב עם תומכי הגישה החופשית באקדמיה, המאמינים כי בתנאי, שמתקיים ברוב ככל ספריות הצללים, שייחוס המקור למחבר נשמר, יש לאפשר גישה חינמית ונגישה ככל האפשר למידע, וכי מניעת ידע מבעלי יכולת כלכלית נמוכה, ולמעשה מרוב האוניברסיטאות בעולם, להן אין אפשרות להיות מנויים לכל כתבי העת ומאגרי הספרים בתשלום, היא עוול מוסרי. מניע נוסף לפתיחת ספריות הצללים הוא מחירי הספרים המאמירים.

לספריות הצללים תמיכה רבה בקרב אקדמאים, אשר רואים ביוזמות אלו עשיית צדק בעקבות התגמולים המועטים לאקדמאים על פרסומים מדעיים. על פי מחקר שבוצע ב-2022 באוניברסיטת קורנל האמריקאית, מאמרים שהופיעו בספריית Sci-Hub מצוטטים פי 1.72 ממאמרים באיכות דומה שאינם בספרייה. מחקר זה מאשש מחקרים קודמים שהראו תוצאות דומות.

טכנולוגיה ועמידות
-----------------

ספריות צללים ומסד הנתונים שלהן עושים שימוש בביטורנט, IPFS(אנ') ולעתים גם ברשת האפלה כדי להגביר את עמידותן בפני מתקפות גורמים שונים, בעיקר של מערכות אכיפת החוק או ארגוני זכויות יוצרים. במקרה של הספרייה 'הארכיון של אנה', למשל, התכנה פותחה ונגישה בקוד פתוח, המאפשר לכל אדם שכפול והעתקה של החומרים, מה שמוביל את מפעילי האתר לטעון כי גם אם יסגר, ייפתח מיד מחדש בכתובות אחרות.

מעמד חוקי
---------

החומר המאוחסן בספריות צללים עשוי להיות שם ללא הסכמה מפורשת של הבעלים המקוריים, מה שהופך חלק מספריות הצללים ללא חוקיות בחלק מהמדינות. יחד עם זאת, חוקרים לא מחויבים לחשוף את את האמצעים בהם השתמשו כדי להגיע לחומר אקדמי, מה שמקשה על הניטור של השימוש בספריות על ידי אקדמאים. זאת ועוד, חלק מהמחברים תומכים בהשארת המאמרים או הספרים שלהם בספריות הצללים, מסיבות שונות. בארה"ב החוקיות של שימוש או הפצת קישורים מספריות הצללים נתון במחלוקת, וטרם הוכרע בפסקי דין. בישראל, אין איסור חוקי בשימוש ביצירה ללא כוונה של הפצה בהיקף מסחרי או החזקה למטרה עסקית, מכירה או השכרה, ולכן אין איסור להשתמש בספריות הצללים בצריכה עצמית.

בנובמבר 2022 סגר ה-FBI את z-library ועצר את מפעיליו באשמת תמיכה בפיראטיות דיגיטלית

ראו גם
------

* הארכיון של אנה
* Sci-Hub
* גישה חופשית
* ספריית ג'נסיס

קישורים חיצוניים
----------------

* Joe Karaganis (ע), **Shadow Libraries: Access to Knowledge in Global Higher Education**, The MIT Press, 2018-05-04, מסת"ב 978-0-262-34569-9. (באנגלית)**.**
* יעקב הכט, ידע מדעי ותרבות אקדמית בעידן האינטרנט, **כתב עת למחקר רב תחומי של אינטרנט וחברה בישראל**, 2008
* ויקי אוסלנדר, מדוע אף אחד לא שמע על החשכת ספריית הצללים Z-Library, באתר כלכליסט, 15 בנובמבר 2022

הערות שוליים
------------

1. ↑  ספריות צללים דיגיטליות : המקרה של ספריית Z, באתר www.digital-library-guide.com
2. ↑  Claire Woodcock, ‘Shadow Libraries’ Are Moving Their Pirated Books to The Dark Web After Fed Crackdowns, Vice, ‏2022-11-30 (באנגלית)
3. 1 2 3  **Shadow Libraries: Access to Knowledge in Global Higher Education**, The MIT Press, 2018-05-04, מסת"ב 978-0-262-34569-9. (באנגלית)
4. ↑  "Anna's Archive" Opens the Door to Z-Library and Other Pirate Libraries \* TorrentFreak (באנגלית)
5. ↑  About - Anna’s Archive, annas-archive.org
6. ↑  Trends in the Price of Academic Titles in the Humanities and Other Fields, American Academy of Arts & Sciences (באנגלית)
7. ↑  Correa, Juan C.; Laverde-Rojas, Henry; Tejada, Julian; Marmolejo-Ramos, Fernando (January 2022). "The Sci-Hub effect on papers' citations". Scientometrics. **127** (1): 99–126. doi:10.1007/s11192-020-03806-w. S2CID 234003081.
8. ↑  Kristin Antelman, Do Open-Access Articles Have a Greater Research Impact? (באנגלית), ספטמבר 2004
9. ↑  אתר למנויים בלבד עודד פוירשטיין, הוויכוח שמסעיר את טיקטוק: האם ה-FBI צדק כשסגר את "ספריית הצללים"?, באתר TheMarker‏, 23 בנובמבר 2022
10. ↑  Archivists Want to Make Sci-Hub 'Un-Censorable', Gizmodo, ‏2021-05-14 (באנגלית)
11. ↑  About - Anna’s Archive, annas-archive.org
12. ↑  Dazed, In defence of book piracy, Dazed, ‏2022-11-25 (באנגלית)
13. ↑  Lindsay McKenzie, Linking Liability, Inside Higher Ed (באנגלית)
14. ↑  חוק זכות יוצרים, סעיף 48, באתר he.wikisource.org
15. ↑  אתר למנויים בלבד עודד פוירשטיין, הוויכוח שמסעיר את טיקטוק: האם ה-FBI צדק כשסגר את "ספריית הצללים"?, באתר TheMarker‏, 23 בנובמבר 2022